Diari Oficial de la Generalitat Valenciana


Sumari del DOGV 4425, del 24-01-2003 (2003/721)

ACORD de 21 de gener de 2003, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil General Ecu Corporation, SL, d'una actuació integral consistent en l'ampliació d'activitat de caràcter industrial-terciari, en sòl no urbanitzable del municipi de Beneixida.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/721


Data del document
:   21-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Beneixida
    * pla d'urbanisme
    * terreny industrial

ACORD de 21 de gener de 2003, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil General Ecu Corporation, SL, d'una actuació integral consistent en l'ampliació d'activitat de caràcter industrial-terciari, en sòl no urbanitzable del municipi de Beneixida. [2003/721]
  
El Consell de la Generalitat, en la reunió del dia 21 de gener de 2003, va adoptar l'acord següent:
  
Vist l'expedient relatiu a la sol·licitud presentada per la mercantil General Ecu Corporation, SL, relativa a la declaració d'interés comunitari pel procediment extraordinari de l'article 20 de la Llei 4/1992, de 5 juny, de la Generalitat, sobre Sòl no Urbanitzable, d'una actuació integrada d'especial importància per a l'ampliació d'una activitat existent de caràcter industrial-terciari d'emmagatzematge i comercialització de diversos productes, en les parcel·les 16 i d'altres, del polígon 6, del terme municipal de Beneixida, i de conformitat amb els següents
  
Antecedents de fet
  
Primer
  
En el Registre de la Comissió Territorial d'Urbanisme de València tingué entrada, l'11 de setembre de 2001, sol·licitud i la documentació per a la Declaració d'Interés Comunitari pel procediment extraordinari de l'article 20 de la Llei 4/1992, de 5 de juny, del Sòl no Urbanitzable, d'una actuació integrada d'especial importància per a l'ampliació d'una activitat existent d'emmagatzematge i comercialització de diversos productes, en les parcel·les 16, 24, 25, 26, 54, 55, 58, 59, 60, 61, 62, 77 i 78 del polígon 6 del terme municipal de Beneixida, presentada per General Ecu Corporation, SL.
  
L'expedient té el seu antecedent en uns altres tres anteriors, presentats en el Registre de la Comissió Territorial d'Urbanisme amb dates 24 de juny de 1997, 8 d'octubre de 1998 i 14 d'octubre de 1999, el primer d'estos no admés a tràmit per la Comissió Informativa de la Comissió Territorial d'Urbanisme, mentres que el segon va ser retirat pel promotor abans de la realització de la sessió de la citada comissió, i no s'ha admés a tràmit el tercer dels expedients.
  
Segon
  
El 23 d'octubre de 2001 es va revisar la documentació de l'expedient, i es va donar audiència al mateix Ajuntament de Beneixida i als dels municipis de la zona (Alcàntera de Xúquer, Gavarda, Antella, Cotes i Villanueva de Castellón).
  
Tercer
  
El 23 d'octubre de 2001 es va requerir l'informe de la Demarcació de Carreteres del Ministeri de Foment, de l'Oficina del Pla de Carreteres de la Conselleria d'Obres Públiques, Urbanisme i Transports, del Servici d'Explotació Diputació Provincial i de la Confederació Hidrogràfica del Xúquer, i es dóna trasllat de la documentació presentada a la Direcció General de Planificació i Gestió del Medi de la Conselleria de Medi Ambient.
  
El 23 d'octubre de 2001 es va donar adequada intervenció a la Direcció General de Transports de la Conselleria d'Obres Públiques, Urbanisme i Transports, a l'Oficina del Pla de Carreteres de la Conselleria d'Obres Públiques, Urbanisme i Transports, a la Conselleria d'Economia i Hisenda, als Servicis Territorials de l'Agència Valenciana de Turisme, al Servici Territorial d'Indústria, a la Direcció Territorial d'Agricultura de la Conselleria d'Agricultura, Pesca i Alimentació i a la Direcció Territorial de Medi Ambient.
  
El dia 4 de març de 2002 es va sol·licitar un informe a la Conselleria d'Innovació i Competitivitat.
  
D'estos s'han rebut els informes següents:
  
- Direcció General de Carreteres del Ministeri de Foment, de 6 de novembre de 2001, de caràcter desfavorable, ja que hi ha un expedient sancionador per actuacions contràries a la Llei de Carreteres, per realitzar una fonamentació per a ampliació de nau existent en la CN-340, PK 856,100, en el marge esquerre, situat a 36 metres de l'aresta exterior de l'autovia, en la zona d'afectació de la dita carretera.
  
- Oficina del Pla de Carreteres de la Conselleria d'Obres Públiques, Urbanisme i Transports, de 30 d'octubre de 2001, de caràcter favorable, sempre que es realitze amb anterioritat la rotonda d'accés en la carretera CV-560 per part del Sector ZI-PP3 de Beneixida o en cas contrari siga finançada i construïda pel promotor de la present Declaració d'Interés Comunitari.
  
- Conselleria d'Innovació i Competitivitat, de 17 de juliol de 2002, en el qual s'informa favorablement sobre la minoració dels estàndards dotacionals a què es referix l'article 14 de l'annex del Reglament de Planejament de la Comunitat Valenciana.
  
- Àrea de Carreteres de la Diputació de València, de 25 de juliol de 2002, de caràcter favorable, condicionat a la construcció de l'accés tipus rotonda a la dita instal·lació des de la citada carretera per part del titular de l'activitat.
  
Per això, prèviament a l'execució de les obres d'accés, s'haurà d'obtindre de la Diputació de València la preceptiva autorització de l'accés segons els condicionants propis d'esta administració, i s'adjunta el projecte d'execució de la rotonda en què es tinga en consideració: la definició geomètrica d'estos; el ferm proposat; la solució del drenatge superficial; la senyalització, tant horitzontal com vertical; el termini d'execució i senyalització d'obra, i el pla de control de materials, a més dels documents propis d'un projecte.
  
Quart
  
El 18 de juliol de 2002 es va presentar ampliació de la documentació per part del promotor.
  
Cinqué
  
El 19 de juliol de 2002 es va rebre, per part de l'Ajuntament de Beneixida, la comunicació relativa a la modificació del conveni urbanístic, i s'acompanya de la còpia del citat conveni urbanístic.
  
Sisé
  
El 21 de gener de 2002, el conseller d'Obres Públiques, Urbanisme i Transports va resoldre admetre a tràmit l'expedient de referència, amb ordenació del sotmetiment de l'expedient al tràmit d'informació pública pel termini de 20 dies simultàniament amb la convocatòria per a la presentació d'iniciatives alternatives a la desencadenant del procediment.
  
A este respecte, es van publicar el dos anuncis en el Diari Oficial de la Generalitat Valenciana de 26 de febrer de 2002 i en el diari Las Provincias de 20 de febrer de 2002, i no s'ha presentat cap al·legació ni cap alternativa a l'expedient en qüestió, segons s'acredita en la diligència emesa per la cap de Negociat del Registre dels Servicis Territorials d'Urbanisme de 27 de març de 2002.
  
Seté
  
El 6 de juny del 2002 es va rebre la Declaració d'Impacte Ambiental emesa per la directora General de Planificació i Gestió del Medi de la Conselleria de Medi Ambient de 23 de maig de 2002, per la qual s'estima acceptable, només a efectes mediambientals i sense perjuí de l'obtenció prèvia de les autoritzacions sectorials que li siguen d'aplicació, el projecte sobre sol·licitud de Declaració d'Interés Comunitari d'una atribució d'ús i aprofitament per a activitats industrials i terciàries a l'empara de l'article 20 de la Llei 4/1992, de 5 de juliol, de Sòl No Urbanitzable, en el terme municipal de Beneixida, promoguda per General Ecu Corporation, SL, i se supedita l'execució del projecte al compliment dels condicionants següents:
  
1) S'hauran d'adoptar les mesures constructives necessàries per a previndre els riscs d'inundació i la possibilitat de contaminació deguda a l'alt risc de vulnerabilitat de contaminació d'aqüífers que presenta el terreny.
  
2) En la gestió de les aigües residuals, s'haurà de procurar la connexió a la xàrcia de col·lectors municipal mentre la nova construcció de l'EDAR municipal ho faça possible, en este cas s'hauran de complir les prescripcions del model d'ordenança d'abocament a la xàrcia municipal de clavegueram de la Generalitat i Federació de Municipis i Províncies. Sempre que el sistema de depuració municipal permeta assumir l'abocament quantitativament i qualitativament.
  
3) Els residus generats en l'activitat de la indústria i fangs de l'EDAR hauran de ser caracteritzats i gestionats segons els resultats obtinguts i d'acord amb el que establix la legislació sectorial específica.
  
4) Quant al proveïment de l'aigua potable, este haurà de complir el que establix el Reial Decret 1.138/1990, de 14 de setembre, pel qual s'aprova la Reglamentació Tècnic Sanitària de Proveïment i Control d'Aigües de Consum Públic (BOE núm. 226 de 20-9-90), amb les analítiques i els límits de qualitat indicats en este, i es realitzaran, si és procedent, els tractaments necessaris per al seu compliment.
  
5) S'haurà de disposar de les autoritzacions preceptives de la Confederació Hidrogràfica del Xúquer quant a afectació al domini públic, captació per a aigua potable, abocament a llit públic i reutilització d'aigües residuals depurades.
  
6) En el Programa de Vigilància Ambiental s'inclourà la gestió realitzada amb els distints tipus de residus generats en l'execució i el funcionament de les obres projectades, així com els resultats analítics (fisicoquímics i bacteriològics) de l'aigua depurada en l'EDAR, i els controls preceptius de l'aigua de consum públic, i es remet anualment un informe amb el resultat del citat programa a esta Direcció General amb inclusió de la documentació fotogràfica de l'estat de la restauració i la revegetació realitzada. S'haurà d'informar de la procedència dels materials de préstec i destinació dels materials excedentaris.
  
7) Si durant l'execució de les obres es trobaren restes paleontològiques, arqueològiques o etnogràfiques, el titular haurà de posar-ho en coneixement de la Conselleria de Cultura, de manera immediata, i adoptarà les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat, del Patrimoni Cultural Valencià.
  
8) Els materials sobrants del moviment de terres es traslladaran a abocadors autoritzats.
  
9) Uns altres condicionants de caràcter ambiental que s'establisquen en les autoritzacions sectorials que li siguen d'aplicació.
  
Huité
  
El director General d'Urbanisme i Ordenació Territorial,, va resoldre el 14 d'octubre de 2002 suspendre la tramitació del present procediment fins que la promotora aportara la documentació següent:
  
A) Justificació de la legalitat de la nau existent.
  
B) Justificació gràfica del compliment d'allò que s'ha indicat en el Pla d'Acció Territorial de Risc d'Inundació a la Comunitat Valenciana (PATRICOVA).
  
Nové
  
El 20 de setembre de 2002 s'aportà nova documentació per part del promotor, per mitjà de la qual s'inclouia la reiteració del compromís del promotor d'execució del vial d'enllaç entre la rotonda projectada i les instal·lacions.
  
Igualment, s'aportà una còpia de l'Acord de la Comissió Informativa de la Comissió Territorial d'Urbanisme de València de 22 de desembre de 1987, pel qual s'aprova prèviament l'expedient remés per l'Ajuntament de Beneixida, per a la instal·lació d'una central hortofructícola en la parcel·la 16, polígon 6, sol·licitada per COVUIT, Societat Cooperativa, amb un volum de 10.000 m², així com el posterior Acord de la Comissió Territorial d'Urbanisme, de data 24 de juny de 1988, d'aprovació definitiva. També s'acompanyà de la llicència municipal d'obres, de 28 de febrer de 1989, per a la construcció d'una nau industrial per a central hortofructícola en el polígon 6, parcel·la 16, del terme municipal de Beneixida, així com la plasmació gràfica del compliment de la cartografia temàtica editada per la Conselleria d'Obres Públiques, Urbanisme i Transports.
  
Deu
  
La documentació presentada consta de memòria informativa i justificativa, ordenances reguladores, avaluació economicofinancera, compromisos que s'han de contraure entre la promotora i l'administració, conveni urbanístic, modificació del conveni urbanístic i plans.
  
Onze
  
La Comissió Informativa de la Comissió Territorial d'Urbanisme de València, en la sessió del dia 26 de setembre de 2002, va acordar informar favorablement la present sol·licitud de Declaració d'Interés Comunitari.
  
Dotze
  
El conseller d'Obres Públiques, Urbanisme i Transports, el 29 d'octubre de 2002, va resoldre alçar la suspensió acordada pel director General d'Urbanisme i Ordenació Territorial, per mitjà de la Resolució de 14 d'octubre de 2002 i igualment va autoritzar la minoració d'estàndards establida en l'article 14 de l'annex del Reglament de Planejament de la Comunitat Valenciana. Així mateix, en la data referida, el conseller d'Obres Públiques, Urbanisme i Transports va informar favorablement l'aprovació definitiva de la present Declaració d'Interés Comunitari.
  
Fonaments de dret
  
I. L'actuació l'interés comunitari del qual se sol·licita, ateses les seues característiques, superfície necessària per al desenrotllament de l'actuació superior a 4 hectàrees i tindre més de 8.000 m² de construcció, constituïx una actuació integral en si mateixa considerada que fa impossible la seua ubicació en sòls urbans, urbanitzable o aptes per a la urbanització prevists pels planejaments vigents dels municipis de la zona. De manera que la seua ordenació i aprofitament urbanístic s'ha de resoldre en els termes prevists en l'article 20 de la Llei 4/1992, de 5 de juny, de la Generalitat, sobre Sòl no Urbanitzable, ja que es tracta d'una actuació consistent en la instal·lació d'una activitat de caràcter industrial-terciari d'emmagatzematge i distribució de diversos productes que requerix una superfície ocupada superior als quaranta mil metres quadrats, i tindre més de 8.000 m² de construcció, per la qual cosa només es pot autoritzar la seua implantació en el sòl no urbanitzable com una actuació integral a través del procediment extraordinari de Declaració d'Interés Comunitari.
  
II. L'actuació integral que s'ha de tramitar pel citat procediment extraordinari de l'article 20 de la Llei 4/1992, de 5 de juny, del Sòl no Urbanitzable, reunix les característiques següents:
  
L'actuació està destinada al desenrotllament d'una activitat de caràcter industrial-terciari d'emmagatzematge i distribució de diversos productes, també a altres usos derivats com a oficines, menjador per als empleats, etc.
  
Les edificacions existents són una nau de 7.430 m², una unitat de subministrament de carburant i un mòdul destinat al control de pas de les instal·lacions de 87,15 m². La resta de l'àrea té una superfície destinada a vials de 8.829 m² i una superfície enjardinada de 3.186 m².
  
Es projecta l'ampliació de les instal·lacions i infraestructures respecte a la situació actual, i es dedica a la mateixa activitat. D'una banda, es projecta la construcció de dues naus de 13.257,52 i 8.741,49 m² dedicades a l'emmagatzematge de diversos productes. La dita construcció s'executaria a esquena de l'actual en continuïtat.
  
Igualment es projecta l'ampliació dels vials interns de comunicació amb el moll d'embarcament i la recepció, també amb l'aparcament. Així mateix, s'enjardinarà la resta de la parcel·la que quede lliure d'aprofitament productiu o, si és procedent, seran plantades espècies de caràcter agrícola concordants amb les presents en l'entorn a fi d'adequar al màxim els espais no ocupats.
  
La superfície total de parcel·les és de 58.551,7 m², de propietat de la promotora, i la superfície total construïda és de 29.516 m².
  
III. Respecte del procediment, s'han observat en el present cas les prescripcions legals que exigix la citada Llei Valenciana del Sòl no Urbanitzable. Així mateix, la documentació de l'expedient està completa en els termes requerits per l'article 20.2, segon paràgraf, de la referida Llei 4/1992, de 5 de juny, del Sòl no Urbanitzable, i la vigent legislació d'impacte ambiental.
  
IV. L'actuació integral projectada, per les seues pròpies dimensions, constituïx un element influent en l'estructura territorial.
  
Es proposa un emplaçament pròxim a les carreteres CN-340 i VP-3072 (carretera de Càrcer a Villanueva de Castellón), i al sòl industrial ZI-PP3, i s'ha justificat la improcedència de la implantació de l'actuació en eixe sòl industrial, i es proposa la realització d'una rotonda des de la carretera de titularitat de la Diputació.
  
L'accés es realitzarà des de la carretera de Càrcer a Villanueva de Castellón, a través d'un accés de nova creació fins a un vial particular denominat Camí de la Cooperativa.
  
En relació amb els accessos, s'ha de tindre en compte l'informe emés per l'Àrea de Carreteres de la Diputació de València, de caràcter favorable condicionat a la construcció de la rotonda des de la carretera VP-3072 a càrrec del titular de l'activitat.
  
L'activitat es planteja com una actuació integral que resol en si mateixa el seu acoblament territorial, de forma que garantix la solució dels servicis, sense que, d'altra banda, s'ocasionen sobrecàrregues en el funcionament normal de les xàrcies de servicis generals.
  
En este punt es preveu el proveïment d'energia elèctrica per mitjà de derivació d'una línia que procedix de Beneixida, per mitjà del corresponent transformador.
  
El proveïment d'aigua es resoldrà a través de la captació en la mateixa parcel·la, i no té l'activitat requeriments hídrics per al seu desenrotllament.
  
Respecte a l'evacuació de les aigües residuals, l'equip depurador instal·lat garantix el servici amb respecte a l'augment de la població laboral prevista, i l'activitat no té implicacions en el procés de generació d'aigües residuals. L'abocament es realiçarà a una séquia de reg. També s'indica que l'Ajuntament de Beneixida projecta el desenrotllament d'una nova estació depuradora d'aigües residuals, i es connecta a esta la present actuació.
  
V. Una de les causes de la suspensió acordada per mitjà de la Resolució del director General d'Urbanisme i Ordenació Territorial, el 14 d'octubre de 2002, va ser que en l'expedient consta un informe emés per la Demarcació de Carreteres del Ministeri de Foment, de caràcter desfavorable, ja que hi ha un expedient sancionador per actuacions contràries a la Llei de Carreteres, per realitzar fonamentació per a ampliació de nau existent en la CN-340, PK 856,100, en el marge esquerre, situat a 36 metres de l'aresta exterior de l'autovia, en la zona d'afectació de la dita carretera.
  
De l'anàlisi de la documentació aportada pel promotor s'observa l'existència de llicència municipal per a la construcció de la primera de les naus existent expedida l'any 1989, s'ha acreditat que una part de la citada nau, i de la qual s'afirma que té una superfície construïda actual de 7.430 m²,és de construcció posterior al mes de desembre de 1996, i s'ha sol·licitat autorització per a la realització de la citada ampliació al Ministeri de Foment el 13 de gener de 1999, que no ha sigut expedida ampliació, la situació de la qual en la zona d'afectació de la carretera de titularitat del Ministeri de Foment vulnera el que disposa la Llei de Carreteres Estatal.
  
Per això, no cal la legalització de la citada ampliació, per la qual cosa procedix informar favorablement la present Declaració d'Interés Comunitari únicament sobre les naus 2 i 3, de 13.257,5 m² i 8.741,5 m², respectivament, i té llicència d'obres la primera de les naus abans de la citada ampliació.
  
Atés que s'ha justificat, així mateix, el compliment de la cartografia temàtica editada per la Conselleria d'Obres Públiques, Urbanisme i Transports, procedix resoldre l'alçament de la suspensió del present procediment.
  
VI. Amb relació al règim de deures i cessions, de conformitat amb l'article 20 de la Llei 4/1992, de 5 de juny, del Sòl no Urbanitzable (LSNU), la promotora ha assumit les càrregues i obligacions pròpies d'un adjudicatari d'un programa d'actuació urbanística.
  
En este supòsit es planteja acollir-se a les possibilitats de substitució previstes en la LSNU en els termes següents, plasmats en el conveni subscrit entre l'Ajuntament i General Ecu Corporation, SL, aprovat pel Ple municipal el dia 1 de juny de 1999, i modificat amb data 17 de juliol de 2002, en els termes següents:
  
- Cessió de terrenys dotacionals:
  
Estos terrenys representen el 10% de la total superfície del sector, i es valoren econòmicament en 35.316,61 euros.
  
- Cessió del 20% de l'aprofitament:
  
Que es concreten en 7.051,4 m², i li correspon una valoració de 70.632,94 euros.
  
La suma d'estos dos conceptes representa un total de 105.949,56 euros.
  
També es preveu a càrrec de l'actuació la realització de les obres d'urbanització i la connexió d'infraestructures necessàries per al seu funcionament, i s'inclou la rotonda situada en la connexió de la carretera de Càrcer a Villanueva de Castellón amb l'accés nord a Beneixida, de conformitat amb el que determina el Pla Parcial d'Ús Industrial del Sector ZI-PP3 de Beneixida, i la resta de determinacions que dimanen de l'òrgan titular de la via (Diputació de València).
  
Igualment es preveu una reserva de 380 places d'aparcament, 253 de les quals se situaran en parcel·la privada i 127 en sòl dotacional públic.
  
Sobre el conjunt de les cessions, cal tindre en compte l'informe procedent de la Conselleria d'Indústria de caràcter favorable a la minoració de dotacions, de conformitat amb el que disposa l'article 14 de l'annex al Reglament de Planejament de la Comunitat Valenciana.
  
VII. El conseller d'Obres Públiques, Urbanisme i Transports és competent per a resoldre la minoració d'estàndards dotacionals, després de l'informe previ de la Conselleria d'Indústria i l'informe favorable del Consell Superior d'Urbanisme, les funcions del qual té assumides de forma transitòria el conseller d'Obres Públiques, Urbanisme i Transports (disposició transitòria 9a de la LRAU), de conformitat amb el que establix l'article 14 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Consell de la Generalitat.
  
VIII. El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, segons preceptua l'apartat segon de l'article 20 de la Llei 4/1992, de 5 de juny, de la Generalitat Valenciana, sobre Sòl no Urbanitzable.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Informativa de la Comissió Territorial d'Urbanisme de València, a proposta del conseller d'Obres Públiques, Urbanisme i Transports, el Consell de la Generalitat
  
ACORDA
  
I) Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil General Ecu Corporation, SL, d'una actuació integral consistent en l'ampliació d'activitat de caràcter industrial-terciari, únicament sobre dues naus de 13.257,5 i 8.741,5 m², que s'han d'executar en el polígon 6, parcel·les 16, 24, 25, 26, 54, 55, 58, 59, 60, 61, 62, 77 i 78, en el terme municipal de Beneixida, que afecta una superfície de 58.551,7 m², com a Declaració d'Interés Comunitari que s'ha de desenrotllar en els termes de l'article 20 de la Llei 4/1992, de 5 de juny, sobre Sòl no Urbanitzable.
  
Esta Declaració d'Interés Comunitari no suposa la legalització de l'ampliació efectuada sobre la nau existent, de 7.430 m², atesa la seua situació en la zona d'afectació de la carretera CN-340, de titularitat estatal.
  
La dita ordenació i la Declaració d'Interés Comunitari, així com l'adjudicació a què es fa referència en el següent apartat II), se subjectaran a les condicions especials establides en la present.
  
L'aprovació de l'actuació integral portarà implícita, als efectes expropiatoris, la declaració d'interés social i de la necessitat d'ocupació dels terrenys que, de conformitat amb el projecte aprovat, siguen necessaris per a l'execució d'aquella i per al seu enllaç amb els corresponents sistemes generals. El promotor de la iniciativa finalment aprovada tindrà, quan no siga propietari de la superfície afectada per l'actuació, o de part d'esta, la condició de beneficiari de l'expropiació, i serà al seu càrrec l'abonament dels preus justs que s'ha de satisfer, amb independència de les obligacions assumides en el procediment d'aprovació de la seua iniciativa.
  
II) Adjudicar la dita actuació integral en favor de l'entitat General Ecu Corporation, SL, a qui s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, per a promoure la instal·lació de la referida instal·lació.
  
III) Condicionar i vincular la dita adjudicació i la legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'este procediment, que quedaran afectats -en favor de l'Ajuntament(per a sufragar actuacions urbanístiques públiques. L'incompliment o no satisfacció de les dites obligacions determinarà la caducitat d'esta adjudicació i, si és procedent, de la mateixa Declaració d'Interés Comunitari que té per objecte.
  
IV) El promotor haurà de garantir, davant de l'Ajuntament de Beneixida, la correcta i puntual execució de la implantació en què consistix esta actuació integral per import, com a mínim, un 7% del cost total dels servicis i obres d'urbanització prevists. La dita garantia financera i personal de promoció haurà de prestar-se per mitjà d'aval, fiança o depòsit de valors, abans de l'inici de les obres.
  
V) Tot canvi que es produïsca en la titularitat de la promoció de l'actuació integral necessitarà de l'autorització prèvia del Consell de la Generalitat.
  
VI) L'acord d'adjudicació expressat en el precedent apartat II), sense perjuí del que disposa l'apartat III), caducarà si en el termini d'un any, comptador des de la seua publicació en el Diari Oficial de la Generalitat Valenciana, l'interessat no ha sol·licitat, en condicions d'obtindre-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas, el conseller d'Obres Públiques, Urbanisme i Transports, a qui el present acord conferix les facultats necessàries amb eixe fi, després de l'expedient previ instruït amb l'audiència de l'interessat i de l'Ajuntament de Beneixida. La dita declaració, si es produira, determinaria la suspensió temporal de la Declaració d'Interés Comunitari d'esta actuació integral, fins que el Consell de la Generalitat resolga una nova adjudicació d'esta o la seua suspensió definitiva.
  
A més de la citada llicència municipal d'obres, l'adjudicatari haurà d'obtindre els permisos, les llicències i les autoritzacions que siguen necessàries per al lícit exercici de l'activitat.
  
VII) El desenrotllament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, i es respecten les condicions fixades per les distintes administracions que han participat en el procediment i, en especial, en la Declaració d'Impacte Ambiental de 23 de maig de 2002.
  
Igualment i respecte als accessos prevists s'hauran de complir les consideracions emeses per l'Oficina del Pla de Carreteres de la Conselleria d'Obres Públiques, Urbanisme i Transports en el seu informe de 30 d'octubre de 2001, així com les establides per l'Àrea de Carreteres de la Diputació Provincial de València per mitjà d'informe de 25 de juliol de 2002, i s'ha de construir, a càrrec del promotor, l'accés tipus rotonda a la instal·lació des de la carretera CV-560.
  
Prèviament a l'execució de les obres d'accés, s'haurà d'obtindre, de la Diputació Provincial de València, la preceptiva autorització de l'accés segons els condicionants propis de la dita administració, i s'adjunta el projecte d'execució de la rotonda en què es tinga en consideració: la definició geomètrica d'estos; el ferm proposat; la solució del drenatge superficial; la senyalització, tant horitzontal com vertical; el termini d'execució i senyalització d'obra; i el pla de control de materials, a més dels documents propis d'un projecte.
  
Estes condicions prevaldran i hauran de ser assumides tant en els projectes d'obres que desenrotllen esta sol·licitud com en el posterior manteniment i explotació de la dita instal·lació.
  
Contra el present acord, que posa fi a la via administrativa, es podrà interposar recurs potestatiu de reposició davant del Consell de la Generalitat en el termini d'un mes, comptador des del dia següent de la notificació d'esta, d'acord amb el que establixen els articles 116.1 i 117.1 de la Llei 4/1999, de 13 de gener, de modificació de la Llei 30/1992, de 26 de novembre, de Règim de les Administracions Públiques i del Procediment Administratiu Comú; o bé, el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des del dia següent al de la notificació d'esta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que es puga exercitar qualsevol altre recurs que s'estime oportú.
  
Valencia, 21 de gener de 2003
  
El vicepresident i secretari del Govern Valencià